Neuvoston 2 päivänä kesäkuuta 1995 vahvistama YHTEINEN KANTA (EY) N:o 11/95 Euroopan parlamentin ja neuvoston päätöksen tekemiseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000)



Virallinen lehti nro C 216 , 21/08/1995 s. 0021



Neuvoston 2 päivänä kesäkuuta 1995 vahvistama YHTEINEN KANTA (EY) N:o 11/95 Euroopan parlamentin ja neuvoston päätöksen tekemiseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000) (95/C 216/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 129 artiklan, ottavat huomioon komission ehdotuksen(1), ottavat huomioon sosiaali- ja talouskomitean lausunnon(2), ottavat huomioon alueiden komitean lausunnon(3), noudattavat perustamissopimuksen 189 b artiklassa määrättyä menettelyä(4) sekä katsovat, että 1) sopimuksen 3 artiklan o kohdassa tarkoitettuun yhteisön toimintaan sisältyy erityisesti myötävaikuttaminen korkeatasoisen terveyden suojelun toteuttamiseen; että 129 artikla nimenomaisesti määrää yhteisön toimivallasta tällä alueella rohkaisemalla jäsenvaltioiden välistä yhteistyötä ja tarvittaessa tukemalla niiden toimintaa, 2) toteutettavat toimenpiteet on suoritettava komission määrittelemien kansanterveyden alan toimintapuitteiden mukaisesti ja niitä toteutettaessa on otettava huomioon, kuten neuvosto on 27 päivänä toukokuuta 1993 antamassaan päätöslauselmassa(5) toivonut, ne muut toimenpiteet, joita yhteisö toteuttaa kansanterveyden alalla tai jotka vaikuttavat kansanterveyteen, 3) neuvosto mainitsee 2 päivänä kesäkuuta 1994 antamassaan päätöslauselmassa(6), vastauksena komission 29 päivänä maaliskuuta 1994 antamaan tiedonantoon yhteisön toimintapuitteista kansanterveyden alalla terveyden edistämisen sekä terveyteen liittyvän kasvatuksen ja koulutuksen yhteisön toiminnan yhdeksi painopistealueeksi ja kehottaa komissiota tekemään näitä koskevia toimenpide-ehdotuksia, 4) neuvosto sekä neuvostoon kokoontuneet opetusministerit ovat 23 päivänä marraskuuta 1988 antamassaan päätöslauselmassa koulujen terveyskasvatuksesta korostaneet(7), että tietyt ravintotottumukset, tiettyjen kemiallisten aineiden ja tiettyjen lääkkeiden valvomaton käyttö, huumeiden käyttö, tupakointi ja ympäristön saastuminen vahingoittavat terveyttä, unohtamatta kuitenkaan turvallisuusongelmia ja tapaturmien torjuntaa, 5) neuvosto ja neuvostoon kokoontuneet jäsenvaltioiden hallitusten edustajat ovat korostaneet 3 päivänä joulukuuta 1990 antamassaan päätöslauselmassa ravitsemusta ja terveyttä koskevasta yhteisön toiminnasta(8), että hyvien ravintotottumusten edistäminen on välttämätöntä, jotta kansalaiset voivat valita asianmukaisen ja omiin tarpeisiinsa sopivan ravinnon, 6) neuvosto ja neuvostoon kokoontuneet jäsenvaltioiden terveysministerit määrittelivät 13 päivänä marraskuuta 1992 tekemissään päätelmissä(9) vastauksena komission neuvostolle 11 päivänä toukokuuta 1992 antamaan tiedonantoon koulujen terveyskasvatuksesta(10) koulun erittäin tärkeäksi paikaksi, jossa voidaan järjestelmällisesti opettaa nuorille sairauksia ja tapaturmia vähentävät terveet elämäntavat; he katsoivat terveyden edistämisen ja terveyskasvatuksen olevan merkittävässä asemassa myös muissa ympäristöissä, kuten erityisesti paikallisissa yhteisöissä, asuntoloissa, työpaikoilla ja sairaaloissa; he kehottivat komissiota lisäämään jäsenvaltioiden välistä yhteistyötä toteutettaessa tehokkain keinoin terveyden edistämistä ja terveyskasvatusta eri ympäristöissä, 7) päätöslauselmassaan(11) kansanterveydestä, terveyden edistämisestä ja terveyskasvatuksesta Euroopan parlamentti laati joukon ehdotuksia yhteisön toimiksi tapaturmien ja sydän- ja verisuonitautien torjumiseksi, jotka eivät tällä hetkellä kuulu yhteisön ohjelmiin, 8) neuvosto kehotti 2 päivänä kesäkuuta 1994 sydän- ja verisuonitaudeista antamassaan päätöslauselmassa(12) komissiota tutkimaan niiden ennaltaehkäisyn edistämistoimenpiteitä ja näiden tautien riskitekijöiden tutkimuksen jatkamista, 9) Maailman terveysjärjestön, Euroopan neuvoston ja Euroopan yhteisön yhteisessä "Euroopan terveyttä edistävien koulujen verkko" -ohjelmassa omaksutun kokonaisvaltaisen lähestymistavan tulokset ovat rohkaisevia ajatellen eri terveydenedistämistapoja tietyissä ympäristöissä, 10) on yleisesti tunnustettua että sosioekonomiset olot kuten kaupungistuminen, asunto, työttömyys ja yhteiskunnallinen syrjäytyminen on otettava huomioon terveyden edistämisessä, erityisesti epäsuotuisilla alueilla asuvien kohdalla, 11) terveyteen liittyvä kasvatus ja tiedotus on nimenomaan mainittu perustamissopimuksen kansanterveyttä koskevissa määräyksissä ja ne ovat ensisijaisia yhteisön toiminnassa kansanterveyden alalla, 12) yhteisön tasolla tapahtuva toiminta terveyden edistämisen tukemiseksi mahdollistaa laaja-alaisempana ja tehokkaampana asetettujen tavoitteiden paremman toteuttamisen, 13) yhteistyötä kansainvälisten toimivaltaisten järjestöjen ja kolmansien maiden kanssa pitäisi tiivistää, 14) on aihetta käynnistää monivuotinen, yhteisön toiminnan tavoitteet selvästi määrittelevä ohjelma ja valita ensisijaiset toimenpiteet sekä asianmukaiset arviointitavat yhteisön kaikkien kansalaisten terveyden edistämiseksi, 15) tämän ohjelman on lisättävä tietoisuutta terveyteen vaikuttavista tekijöistä ja riskitekijöistä ja edistettävä kokonaisvaltaisen lähestymistavan kehittämistä terveyden edistämisessä, 16) käytännön näkökulmasta katsoen on syytä ylläpitää ja kehittää jo aiemmin aloitettuja toimia niin valtion ulkopuolisten järjestöjen yhteisön laajuisten verkkojen luomiseksi kuin terveyden edistämisen ja terveyskasvatuksen kaikkien osapuolten liikkeelle saattamiseksi, 17) on kuitenkin syytä välttää mahdolliset päällekkäisyydet rohkaisemalla kokemusten vaihtoa ja kehittämällä yhdessä suurelle yleisölle, terveyskasvatukseen ja terveysalan ammattilaisten koulutukseen tarkoitettuja perustiedotusyksikköjä, 18) tämän ohjelman tavoitteet ja sen täytäntöönpanemiseksi toteutetut toimenpiteet kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat tällä perusteella osa yhteisön muuta politiikkaa, 19) on tärkeätä, että komissio turvaa tämän ohjelman täytäntöönpanon kiinteässä yhteistyössä jäsenvaltioiden kanssa; tätä varten on tarpeen säätää menettely, jonka avulla varmistetaan jäsenvaltioiden varaukseton osallistuminen ohjelman täytäntöönpanoon; 20) Euroopan parlamentin, neuvoston ja komission välillä on 20 päivänä joulukuuta 1994 sovittu perustamissopimuksen 189 b artiklassa määrätyn menettelyn mukaisesti annettujen säädösten täytantöönpanomenettelyä koskevasta väliaikaisesta järjestelystä, 21) tässä päätöksessä laaditaan koko tämän ohjelman voimassaoloajaksi rahoituspuitteet, jotka muodostavat ensisijaisen ohjeen 6 päivänä maaliskuuta 1995 annetun Euroopan parlamentin, neuvoston ja komission julistuksen 1 kohdan mukaisesti budjettivallan käyttäjälle vuosittaisen budjettimenettelyn puitteissa, 22) tämän ohjelman on oltava viiden vuoden pituinen, jotta asetettujen tavoitteiden saavuttamiseksi voitaisiin toteuttaa riittävän pitkäaikaisia toimenpiteitä, ja OVAT PÄÄTTÄNEET SEURAAVAA: 1 artikla Ohjelman laatiminen 1. Terveyden edistämistä, terveyteen liittyvää tiedotusta, kasvatusta ja koulutusta koskeva yhteisön toimintaohjelma, jäljempänä "tämä ohjelma", hyväksytään kaudeksi 1 päivästä tammikuuta 1996 aina 31 päivään joulukuuta 2000 kansanterveyden alan toiminnan puitteissa. 2. Tämän ohjelman tarkoituksena on myötävaikuttaa korkeatasoisen terveydensuojelun varmistamiseen ja siihen kuuluu seuraaviin tavoitteisiin tähtääviä toimia: - "terveyden edistämistä" koskevan lähestymistavan edistäminen jäsenvaltioiden omassa terveyspolitiikassa tukemalla erimuotoista yhteistyötä (kokemusten vaihto, kokeiluprojektit, verkot, . . .), - terveiden elintapojen ja käyttäytymismallien omaksumisen rohkaiseminen, - riskitekijöiden tai terveydelle suotuisten tekijöiden tuntemuksen edistäminen, - sektoreiden välisten ja monitieteisten lähestymistapojen edistäminen terveyden edistämisessä ottamalla huomioon yksilön ja yhteisön terveydelle välttämättömät sosiaalistaloudelliset ja fyysisen elinympäristön olosuhteet erityisesti huonommassa asemassa olevien ryhmien osalta. 3. Tämän ohjelman puitteissa toteutettavat toimet ja niiden erityistavoitteet ovat liitteessä seuraavissa kohdissa: A. Terveyden edistämisen strategiat ja rakenteet B. Sairauksien ennaltaehkäisyn ja terveyden edistämisen erityistoimet C. Terveyteen liittyvä tiedottaminen D. Terveyskasvatus E. Kansanterveyteen ja terveyden edistämiseen liittyvä ammattikoulutus. 2 artikla Toteuttaminen 1. Komissio varmistaa liitteessä olevien toimien toteuttamisen 5 artiklan mukaisesti kiinteässä yhteistyössä jäsenvaltioiden kanssa. 2. Komissio toimii yhteistyössä terveyden edistämistä sekä terveyteen liittyvää tiedotusta, kasvatusta ja koulutusta harjoittavien laitosten ja järjestöjen kanssa. 3. Jäsenvaltioita kehotetaan toteuttamaan tarpeellisiksi katsomansa toimenpiteet tämän ohjelman toteuttamisen yhteensovittamiseksi ja järjestämiseksi kansallisella tasolla. 3 artikla Talousarvio 1. Rahoitusohje tämän ohjelman toteuttamiseksi 1 artiklassa tarkoitetuksi kaudeksi vahvistetaan 30 miljoonaksi ecuksi. 2. Budjettivallan käyttäjä hyväksyy vuosittaiset määrärahat rahoitusnäkymien rajoissa. 4 artikla Yhtenäisyys ja täydentävyys 1. Komissio ja jäsenvaltiot huolehtivat siitä, että tämän ohjelman puitteissa toteutettavat yhteisön toimet ovat keskenään yhteneväisiä ja täydentäviä yhteisön muiden terveyteen liittyvien ohjelmien ja aloitteiden kanssa kansanterveyden alan toiminnan puitteissa sekä myös erityisesti koulutuksen ja ammattikoulutuksen (Sokrates- ja Leonardo-ohjelma) sekä tutkimuksen (Biomed II) ja työterveyden ja -turvallisuuden aloilla. 5 artikla Komitea 1. Komissiota avustaa komitea, jäljempänä "komitea", joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä, jotka koskevat: a) komitean työjärjestystä, b) vuosittaista työohjelmaa, jossa osoitetaan toiminnan painopisteet, c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista, d) arviointimenettelyä, e) tulosten levitystä ja siirtämistä koskevia yksityiskohtaisia sääntöjä, f) 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä. Komitea antaa lausuntonsa edellä tarkoitettuja toimenpiteitä koskevasta ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Tällöin komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on otettava, niin suurelta osin kuin mahdollista, huomioon komitean lausunto. Sen on ilmoitettava komitealle, millä tavoin lausunto on otettu huomioon. 4. Komission edustaja ilmoittaa komitealle säännöllisesti: - tämän ohjelman puitteissa myönnetyistä rahoitustuista (määrä, kesto, jakaminen ja tuensaajat), - komission ehdotuksista tai yhteisön aloitteesta ja tämän ohjelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun yhtenäisyyden ja täydentävyyden varmistamiseksi. 6 artikla Kansainvälinen yhteistyö 1. Tätä ohjelmaa toteutettaessa edistetään ja toteutetaan yhteistyötä 5 artiklassa säädetyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa, erityisesti Maailman terveysjärjestön ja Euroopan neuvoston kanssa. 2. Tähän ohjelmaan voivat osallistua Keski- ja Itä-Euroopan assosioituneet maat (KIE-maat) assosiointisopimusten näiden maiden kanssa tehtävissä yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti. Tähän ohjelmaan voivat osallistua Kypros ja Malta ylimääräisten määrärahojen perusteella ja samojen sääntöjen mukaisesti, joita sovelletaan EFTA-maihin, kyseisten maiden kanssa sovittavien menettelyjen mukaisesti. 7 artikla Seuranta ja arviointi 1. Komissio varmistaa toteutettujen toimien arvioinnin ottaen huomioon jäsenvaltioiden laatimat selvitykset ja käyttäen tarvittaessa apunaan ulkopuolisia asiantuntijoita. 2. Komissio antaa jakson puolivälissä väliaikakertomuksen ja tämän ohjelman toteuduttua lopullisen kertomuksen Euroopan parlamentille ja neuvostolle. Komissio sisällyttää kertomuksiin arviointien tulokset. Se toimittaa kertomukset myös talous- ja sosiaalikomitealle ja alueiden komitealle. Tehty . . . Euroopan parlamentin puolesta Puheenjohtaja Neuvoston puolesta Puheenjohtaja (1) EYVL N:o C 252, 9.9.1994, s. 3 (2) EYVL N:o C 102, 24.4.1995, s. 15 (3) Lausunto annettu 16 päivänä marraskuuta 1994 (sitä ei ole vielä julkaistu virallisessa lehdessä). (4) Euroopan parlamentin lausunto annettu 15 päivänä maaliskuuta 1995 (EYVL N:o C 89, 10.4.1995, s. 89), neuvoston yhteinen kanta . . . (sitä ei ole vielä julkaistu virallisessa lehdessä) ja parlamentin päätös . . . (sitä ei ole vielä julkaistu virallisessa lehdessä). (5) EYVL N:o C 174, 25.6.1993, s. 1 (6) EYVL N:o C 165, 17.6.1994, s. 1 (7) EYVL N:o C 3, 5.1.1989, s. 1 (8) EYVL N:o C 329, 31.12.1990, s. 1 (9) EYVL N:o C 326, 11.12.1992, s. 2 (10) SEC(92) 476 lopull. (11) EP 205-804 lopull. (12) EYVL N:o C 165, 17.6.1994, s. 3 LIITE TERVEYDEN EDISTÄMISTÄ KOSKEVA YHTEISÖN TOIMINTAOHJELMA (1996-2000) A. Terveyden edistämisen strategiat ja rakenteet Tavoite Rohkaista terveyden edistämiseen vaikuttavien menettelytapojen ja välineiden vaikutusten arviointia ja terveyden edistämiseen perustuvan lähestymistavan kehittämistä jäsenvaltioissa suosimalla terveyden edistämisstrategioiden laatimista ja arviointia ja parhaiden toimintamallien levittämistä. Toimet 1. Vertailevien tutkimusten ja analyysien tekeminen yhteisön politiikan ja jäsenvaltioiden kansallisen politiikan ja välineiden vaikutuksesta terveyden edistämiseen samoin kuin mainittujen tutkimusten tekeminen terveyden edistämisen rakenteista ja strategioista ja niiden arvioinnista; toimet jäsenvaltioiden välisen yhteistyön edistämiseksi ja tukemiseksi kansanterveyden ja terveyden edistämisen strategisissa seikoissa. 2. Kansallisten, alueellisten tai paikallisten terveydenedistämiselinten muodostamien, kokonaisvaltaista (eli eri määräävät tekijät, yhteydet ja väestöryhmät käsittävää) lähestymistapaa soveltavien ylikansallisten verkkojen tukeminen sekä yhteisten toimintojen ja hankkeiden edistäminen. B. Sairauksien ennaltaehkäisyn ja terveyden edistämisen erityistoimet Tavoite Parantaa tietämystä, erityisesti Biomed-ohjelman puitteissa toteutettuja toimia ajatellen, terveyden edistämisen tilanteesta ja ongelmista suhteessa tiettyihin riskitekijöihin ja terveyttä määrääviin tekijöihin sekä suhteessa tiettyihin vähäosaisiin sosiaaliryhmiin. Edistää eri alojen välisiä ja monitieteisiä terveyden edistämisen lähestymistapoja heikossa asemassa olevien tai vähäosaisten hyväksi. Toimet 3. Terveyden edistämisen kokonaisvaltaisten toimien ja hankkeiden tukeminen, jotka on kohdistettu vähäosaisiin tai heikossa asemassa oleviin sekä erityisvyöhykkeille ja jotka sisältävät eri alojen välistä yhteistyötä terveyden edistämiseksi. 4. Syövän vastaisen taistelun puitteissa tästä aiheesta tehtyihin tutkimuksiin liittyen tasapainoisen ruokavalion merkityksen analysointi sairauksien ehkäisijänä sekä ravinnon merkityksen analysointi sairauksien synnyssä. Kansalaisille suuntautuvan ravitsemuksen perusperiaatteita selventävän tiedotuksen tukeminen. 5. Analyysien, arviointien sekä kokemusten ja tiedonvaihdon edistäminen ja uudenlaisten toimenpiteiden tukeminen sydän- ja verisuonitautien sekä aivo- ja verisuonitautien ennaltaehkäisyssä ottaen huomioon näiden tautien riskitekijät. 6. Kokemusten ja tiedonvaihdon tukeminen lääkkeiden, erityisesti yleislääkkeiden ja itselääkinnän järkiperäisestä käytöstä yhteistyössä yleislääkäreiden ja farmaseuttien kanssa. Kokemusten vaihtaminen kansalaisille suunnatusta tiedotuksesta lääkkeiden, erityisesti reseptittä saatavissa olevien lääkkeiden oikeasta käytöstä. 7. Alkoholin väärinkäytön ja siitä johtuvien terveydellisten ja sosiaalisten seuraamusten ennaltaehkäisyä koskevien analyysien, arviointien ja kokemusten vaihdon edistäminen sekä ennaltaehkäisyä koskevien toimien tukeminen. C. Terveydestä tiedottaminen Tavoite Parantaa terveystiedotuksen sisällön laatimistapojen ja tiedotuksen arviointimenetelmien tuntemusta sekä edistää tiedon ja tutkimusaineiston vaihtoa kansanterveyden ja terveyden edistämisen ammattilaisten ja päättäjien välillä. Toimet 8. Psykologisten, sosiologisten ja kulttuurisidonnaisten järjestelmien sekä asiaan liittyvien taloudellisten tekijöiden tuntemuksen parantaminen ja terveiden elintapojen omaksumiseen tähtäävien tiedottamisen keinojen parantaminen; tulosten arvioinnin ja parhaiden toimintamuotojen levityksen tukeminen. 9. Mielipidetutkimuksien tekeminen terveyden edistämisen eri näkökohdista (Eurobarometri) ja erityistiedotuskampanjoiden valmistelun ja arvioinnin tukeminen, yhteisön tai usean jäsenvaltion tasolla järjestetyt kampanjat mukaan lukien. 10. Eurooppalaisen infrastruktuurin kehittämisen tukeminen, esimerkiksi perustamalla ylikansallisia verkkoja ja perustamalla kansanterveyteen ja terveyden edistämiseen liittyviä tiedotus- ja tutkimusaineistokeskuksia terveydenhuoltoalan ammattilaisten, eri hallinnon alojen ja päättäjien käyttöön, sekä tiedon jakaminen asianosaisille yhteisön toiminnasta tällä alalla. D. Terveyskasvatus Tavoite Edistää terveyskasvatuksen liittämistä kiinteämmin kouluopetukseen; edistää parhaiden kokemusten ja eri yhteyksissä tapahtuvien (esimerkiksi koulussa, työssä, vapaa-aikana) ja eri yleisöille (esimerkiksi lapset, nuoret ja nuoret aikuiset, työntekijät) tarkoitettujen terveyskasvatusmenetelmien kehittämistä ja levittämistä. Toimet 11. Kokemusten vaihto jäsenvaltioiden välillä sopivien terveyskasvatukseen liittyvien ohjelmien, oppiaineistojen ja opetusyksiköiden kehittämisestä ja levittämisestä. Malliprojektien ja uudistusmielisten kokeilujen tukeminen, joiden tarkoituksena on edistää terveitä elämäntapoja ja vastuullisia käyttäytymismalleja, mukaan lukien Euroopan terveyden edistämiseen liittyvien koulujen verkoston tukeminen yhteistyössä WHO:n ja Euroopan neuvoston kanssa. 12. Koulujärjestelmän ulkopuolelle joutuneille nuorille tarkoitettujen terveyskasvatusprojektien avustaminen eri yhteyksissä kuten urheilussa, vapaa-aikana ja vapaa-ajankeskuksissa sekä näiden arvioinnin tukeminen. 13. Jatkuvan ja jäsennellyn, aikuisille ja vanhuksille tarkoitetun terveyskasvatuksen uusien muotojen tukeminen käyttämällä hyväksi etäopetusta ja tietoteknologiaa. 14. Työpaikkaterveyskasvatuksen tukeminen, joka koskee erityisesti ravitsemusta ja tupakointiin ja alkoholinkulutukseen liittyviä riskitekijöitä sekä mielenterveyden osatekijöitä, kuten stressiin liittyvien riskien ennaltaehkäisyä. E. Kansanterveyden ja terveyden edistämisen ammatillinen koulutus Tavoite Kehittää eri terveysalan henkilöstöjen, terveydenhuollon päättäjien ja virkamiesten sekä terveyden edistämisen avainhenkilöiden (esimerkiksi opettajien, kasvattajien, sosiaalityöntekijöiden) kansanterveyden, ennaltaehkäisyn, terveyden edistämisen sekä terveyteen liittyvän tiedotuksen ja kasvatuksen tuntemusta, käsitteitä ja menetelmiä. Toimet 15. Kansanterveyden ja terveyden edistämisen alalla olemassa olevien koulutusrakenteiden ja -ohjelmien kokoaminen ja arviointi ja vuosittaisen eurooppalaisen hakemiston laatiminen. Terveydenhuoltoalan oppilaitosten ja alan yliopistojen sekä koulutuslaitosten välisen yhteistyön tukeminen, jonka tavoitteena on yhteisten koulutusohjelmien kehittäminen sekä oppilas- ja opettajavaihto olemassa olevien kasvatus- ja koulutusohjelmien lisäksi. 16. Jäsenvaltioiden välisen yhteistyön edistäminen ammattilaisille, eri hallinnon aloille ja päättäjille tarkoitettujen kansanterveyden ja terveyden edistämisen koulutusohjelmien sisällön ja koulutustoiminnan aloilla suosimalla monitieteisiä lähestymistapoja (mukaan lukien sosiaaliset, taloudelliset, psykologiset ja ympäristöön liittyvät näkökohdat). 17. Koulujen terveyskasvatukseen liittyvän opettajille, kasvattajille ja muille asianosaisille tarkoitetun koulutustoiminnan tukeminen, mukaan lukien opetusyksikköjen, opetusvälineiden ja oppimateriaalien kehittäminen. 18. Kokemusten vaihdon rohkaiseminen ja tukeminen terveysalan ammattilaisten kouluttamisesta terveyden edistämiseen ja sairauksien varhaiseen löytämiseen ja ennaltaehkäisyyn, mukaan lukien sydän- ja verisuonitaudit, sekä heidän kouluttamisensa riskitekijöiden ja -tilanteiden tunnistamiseen ja hallintaan, mukaan lukien alkoholin väärinkäyttöön liittyvät. NEUVOSTON PERUSTELUT I. JOHDANTO 1. Komissio on esittänyt 22. elokuuta 1994 Euroopan yhteisön perustamissopimuksen 129 artiklaan perustuvan suunnitelman päätöksen tekemiseksi terveyden edistämistä, terveysvalistusta, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla. 2. Euroopan parlamentti, talous- ja sosiaalikomitea sekä alueiden komitea ovat antaneet kukin lausuntonsa vastaavasti 15. maaliskuuta 1995(1), 25. tammikuuta 1995(2) ja 16. marraskuuta 1994(3). 3. Näiden lausuntojen valossa komissio on esittänyt 24. huhtikuuta 1995 muutetun ehdotuksen. 4. Neuvosto on vahvistanut yhteisen kantansa 2. kesäkuuta 1995 perustamissopimuksen 189 b artiklan mukaisesti. II. EHDOTUKSEN TAVOITE Ehdotettu ohjelma, jota sekä komissio että neuvosto pitävät eräänä ensisijaisena toiminnan kohteena kansanterveyden alalla seuraavien viiden vuoden aikana, on soveltamisalaltaan laajempi ja vaikutukseltaan yleisempi kuin muut tämän alan jo toteutetut tai ehdotetut ohjelmat. Ohjelma ei siis niinkään keskity tietyn yksittäisen terveydellisen ongelman (syövän, aidsin, . . .) eri osa-alueisiin, vaan kattaa sairauksien ehkäisyn yleisiä alueita ja tekijöitä sekä terveyden edistämisen kannalta oleellisia näkökohtia ja lähestymistapoja seuraavien otsakkeiden mukaan: - terveysvalistus - terveyskasvatus - kansanterveyteen ja terveyden edistämiseen liittyvä ammatillinen koulutus - sairauksien ehkäisyn erityistoimet - terveyden edistämisen strategiat ja rakenteet. III. YHTEISEN KANNAN ERITTELY 1. Yleiset huomiot Neuvosto on yhteisessä kannassaan säilyttänyt ehdotetun ohjelman keskeisen sisällön, vaikkakin se on tehnyt tiettyjä muutoksia otsakkeiden järjestykseen ja esitystapaan. Ohjelman yleisten osien (artikloiden) suhteen neuvosto on tehnyt tiettyjä, erityisesti ohjelman toteutuksen rakenteiden ja edellytysten selkiyttämisen ja vahvistamisen vuoksi tarpeellisiksi katsomiaan muutoksia, toimien samoin kuin alan muissa tapauksissa (syöpä, aids ja muut tartuntataudit). 2. Erityiset huomiot 2.1. Neuvoston tekemät muutokset komission muutettuun ehdotukseen Pääasialliset neuvoston tekemät muutokset komission muutettuun ehdotukseen koskevat seuraavia seikkoja: a) Ohjelman laatiminen (1 artikla) Tehtyjen muutosten tarkoituksena on täsmentää yleiset tavoitteet (2 kohta) sekä liitteessä esitetyn ohjelman rakenne ja erityistavoitteet (3 kohta). b) Toteuttaminen (2 artikla) ja komitologia (5 artikla) Ohjelman toteutusta koskeviin määräyksiin ja menettelyihin liittyvien muutosten pääasiallisena tarkoituksena on: - yksilöidä paremmin ohjelman toteutukseen osallistuvien toimijoiden tehtävät ja osuudet (2 artikla); - sovittaa yhteen ohjelman hallinnossa tarvittava joustavuus ja jäsenvaltioiden ottaminen aktiivisemmin mukaan tiettyihin tärkeisiin päätöksiin yhteismenettelyllä: hallintokomiteamenettelyllä viimeksi mainittujen päätösten osalta ja neuvoa-antavaan komiteaan perustuvalla menettelyllä muiden päätösten osalta (5 artiklan 2 ja 3 kohta, johdanto-osan 20 kohdassa mainitun toimielinten välisen yhteistyömenettelyn mukaisesti); - vahvistaa vaatimusta avoimuuteen ja tehokkuuteen säännöllisesti tiedottamalla myönnettävästä rahoitustuesta ja muiden alojen sellaisesta toiminnasta, joka liittyy suoraan ohjelman tavoitteiden toteuttamiseen 4 artiklan mukaisesti (5 artikla 4 kohta). c) Rahoituspuitteet (3 artiklaa 1 kohta) Neuvosto on muuttanut 3 artikla parlamentin/neuvoston/komission 6. maaliskuuta 1995 antaman julistuksen mukaisesti varainhoitoa koskevien säännösten sisällyttämisestä säädöksiin, sisällyttämällä tähän artiklaan ohjelman täytäntöönpanoon vahvistettavan kokonaisbudjetin suuruuden. Samoin lisättiin asiaa koskeva kohta (21) johdanto-osaan Varattu määräraha, 30 miljoonaa ecua, ottaa tasapainoisesti huomioon kaksi vaatimusta; toisaalta on osallistuttava ohjelman alkuun saattamiseen ja kehittämiseen ja toisaalta on otettava huomioon talousarviota koskeva kurinalaisuus. d) Kansainvälinen yhteistyö (6 artikla) Neuvosto on tehnyt vain mukautuksia, joiden tarkoituksena on taata näiden määräysten yhdenmukaisuus 5 artiklan 2 f kohdan (1 kohta) määräyksen kanssa ja kyseisten maiden kanssa tehtyjen tai neuvoteltavana olevien sopimusten kanssa. e) Seuranta ja arviointi Tekstiin tehdyt muutokset eivät muuta itse asiaa, ja niiden ainoana tarkoituksena on selventää yleisesti seurannan edellytyksiä ja erityisesti arvioinnin edellytyksiä. f) Liite Neuvoston tekemä pääasiallinen muutos ehdotettuun tekstiin koskee otsakkeiden järjestystä ja sitä, että jokaisen kohdalla on mainittava vastaava erityistavoite (1 artiklan 3 kohdan mukaisesti). 2.2. Euroopan parlamentin tekemät muutokset a) Komission hyväksymät muutokset Neuvosto on hyväksynyt, tietyissä tapauksissa osittain tai toisessa muodossa, useimmat komission sellaisenaan tai sisällön kannalta(4) tai osittain(5) hyväksymät muutokset. Tiettyjä muutoksia neuvosto ei kuitenkaan ole hyväksynyt, sillä - se on välttänyt viittaamasta perusteluissa liitteen sisältöön liittyviin seikkoihin: muutokset 2, 4 ja 6, tai artiklaosassa ohjelman toteuttamistapoihin (joita käsitellään toisaalta 5 artiklassa tarkoitetun menettelyn mukaisesti): muutos 14; - se on pitänyt parempana olla esittämättä, luetellessaan soveltamisalaltaan hyvin laajan ohjelman toimintoja, yksityiskohtaisia tai erityisiä seikkoja, tai toimintatapoja, jotka se katsoo tulleen käsitellyiksi yleisemmässä muodossa, mukaan lukien pääotsakkeiden alla esitetyt erityistavoitteet: muutos 21 otsakkeen D osalta, muutos 34 otsakkeen B osalta ja muutokset 38 ja 39 erityisesti otsakkeen C 8 kohdan osalta. b) Muutokset, joita komissio ei ole sisällyttänyt ehdotukseensa(6) - Neuvosto on useimmiten kannattanut perusteluita, jotka ovat johtaneet komission hylkäämään tietyn määrän muutoksia. Neuvosto on kuitenkin ottanut huomioon asiasisällön osalta, mutta toisessa muodossa tiettyjä niistä, kuten muutokset 7 (vrt. perustelu 18) ja 15 (vrt. 5 artiklan 4 kohta ja 7 artikla). Se on samoin laajentanut, eri suuntaan kuin parlamentin tekemässä muutoksessa 23/50/46, liitteen 5 kohtaa (terveyskasvatus työpaikalla, josta on tullut 14 kohta). - Muutosten 10, 12 ja 13 osalta, joiden kohdalla komissio on lykännyt kantansa esittämistä, esille tulleet kysymykset (komitologia: 5 artikla, talousarviota koskevat määräykset: 3 artikla) on käsitelty neuvoston yhteisessä kannassa toimielinten välisten sopimusten mukaisesti, kuten perusteluissa 20 ja 21 mainitaan. PÄÄTELMÄT Neuvosto arvioi, että yhteinen kanta vastaa asiasisällöltään laajalti parlamentin esittämiä toivomuksia. Ohjelman sanamuoto, vaikkakaan se ei aina ole yhtä yksityiskohtainen, on riittävän laaja ja avoin, jotta sen perusteella voidaan toteuttaa monimuotoinen, johdonmukainen ja yhteen sovitettu ohjelma. Neuvosto on erityisesti pyrkinyt ottamaan mahdollisimman laajasti huomioon, että on tarpeen varmistaa, soveltuvat toteuttamistavat mukaan lukien, yhteensovittaminen ja yhdenmukaisuus tämän ohjelman ja muiden terveyden alan ohjelmien sekä toisaalta muiden alojen ohjelmien kanssa. (1) EYVL N:o C 89, 10.4.1995, s. 89 (2) EYVL N:o C 102, 24.4.1995, s. 15 (3) Sitä ei ole vielä julkaistu EYVL:ssä. (4) muutokset 2, 4, 6, 8, 9, 14, 16, 18, 19, 21, 25, 28, 30, 31, 37, 39, 47 ja 48 (5) muutokset 11, 34, 35, 36 ja 38 (6) muutokset 1, 5, 7, 15, 17, 20, 22, 23, 24, 26, 27, 29, 33, 40, 41, 43 ja 44